Държавен вестник, бр. 64, 2021 г., стр. 59

БРОЙ  64	
Д Ъ Р Ж А В Е Н  В Е С Т Н И К 	
СТР.  59  
вателност и липса на противоречие между 
допусканията, заложени за изчисляването 
на техническите резерви, и допусканията за 
изчисляване на капиталовото изискване за 
платежоспособност; 
2. съдейства за прилагането на вътрешния 
модел; 
3. използва резултатите от вътрешния мо­
дел за обосновка на анализите, извършвани 
от него.
(3) В процеса по прилагане на вътрешния 
модел отговорният актюер обменя наблю­
денията и заключенията си с функцията по 
управление на риска. Когато в процеса на 
обмен на информация бъдат констатирани 
слабости или възможности за подобряване 
работата на вътрешния модел, отговорният 
актюер и лицето, ръководещо функцията 
по управление на риска, правят обосновани 
предложения за неговото усъвършенстване. 
(4) Отговорният актюер участва в процеса 
по валидиране на вътрешния модел, като съ­
бира и анализира информация за целите на 
съпоставката на практическите резултати на 
вътрешния модел спрямо очакваните резул­
тати и изпълнява други задачи в сферата на 
своята компетентност. 
(5) Алинеи 1 – 4 не се прилагат за застрахо­
ватели без право на достъп до единния пазар 
на Европейския съюз.
Раздел Х
Функция по управление и контрол на изисква­
нията за квалификация и добра репутация в 
областта на разпространението на застрахо­
вателни продукти (функция по чл. 293, ал. 2 
от Кодекса за застраховането)
Изисквания
Чл. 57. Компетентният орган на застра­
хователя, съответно на презастрахователя, 
определя изискванията за квалификацията 
на лицето, което осъществява функцията по 
чл. 293, ал. 2 от Кодекса за застраховането. 
Задачи
Чл. 58. Функцията по чл. 293, ал. 2 от 
Кодекса за застраховането: 
1. поддържа актуален списък на:
а) служителите на застрахователя, съот­
ветно на презастрахователя, непосредствено 
заети с разпространение на застрахователни 
или презастрахователни продукти; 
б) другите лица в организационната струк­
тура на застрахователя, съответно на преза­
страхователя, които отговарят за дейностите 
по разпространение на застрахователни или 
презастрахователни продукти;
2. прилага правилата и процедурите, при­
ети от застрахователя за осъществяване на 
текущ контрол за спазване на изискванията 
за квалификация и добра репутация на слу­
жителите по т. 1.
Обучение 
Чл. 59. (1) Застрахователят, съответно 
презастрахователят, трябва да разработва и 
прилага план и график за:
1. обученията и изпитите на служителите 
по чл. 58, т. 1, които постъпват на работа в за­
страхователя, съответно в презастрахователя;
2. обученията и изпитите по чл. 317, ал. 1 
и 2 и чл. 321б, ал. 2 във връзка с чл. 317, ал. 1 
и 2 от Кодекса за застраховането на:
а) застрахователните агенти и посредни­
ците, които предлагат застрахователни про­
дукти като допълнителна дейност, с които 
застрахователят има договори по чл. 313, 
ал. 3, съответно по чл. 321б, ал. 1 във връзка 
с чл. 313, ал. 3 от Кодекса за застраховането;
б) служителите на лицата по буква „а“, 
непосредствено заети с разпространение на 
застрахователни продукти, на членовете на 
управителните им органи и на другите лица на 
ръководни длъжности, отговорни за извърш­
ването на дейностите по разпространение на 
застрахователни продукти; 
3. последващото професионално обучение 
по чл. 292, ал. 2 от Кодекса за застраховането 
на лицата по чл. 58, т. 1, съответно по чл. 317, 
ал. 3 от Кодекса за застраховането – на ли­
цата по т. 2; 
4. дейностите във връзка с текущия кон­
трол за спазване на изискванията за знания, 
умения и добра репутация.
(2) Материалите за обучение на лицата по 
ал. 1 включват: 
1. програма за обучение, която гарантира 
овладяването на професионалните знания и 
умения по приложение № 3 на Кодекса за 
застраховането в зависимост от класовете 
застраховки, предлагани от застрахователя, 
и трябва да съдържа: 
а) подробно описание на знанията и умени­
ята, чието усвояване се предвижда в рамките 
на всеки елемент на относимите раздели на 
приложение № 3 на Кодекса за застраховане­
то, за да се осигури точното изпълнение на 
задълженията на лицето, което ще извършва 
дейност по разпространение на застраховател­
ни, съответно презастрахователни, продукти; 
б) описание на модулите, в които е обо­
собено усвояването на знанията и уменията, 
и тяхното съдържание, когато са предвидени 
модули; 
в) описание на формите на обучение (при­
съствена, дистанционна или комбинация от 
тях) и на тяхното материално и техническо 
осигуряване; 
г) описание на продължителността на 
обучението, която е планирана по начин, 
който позволява усвояването на знанията и 
уменията, предвидени по буква „а“; 
2. критериите, по които се приема, че 
подлежащото на обучение лице е усвоило